|  |
| --- |
| REPUBLIKA HRVATSKAOSJEČKO-BARANJSKA ŽUPANIJAOPĆINA ERNESTINOVO**Povjerenstvo za provedbu****oglasa** |

KLASA: 112-03/22-01/1

URBROJ: 2158-19-03-22-18

Ernestinovo, 13. travnja 2022.

 Temeljem članka 28. stavka 1. točka 3., a u vezi s člankom 20. stavak 4. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08., 61/11, 04/18, 112/19), Povjerenstvo za provedbu oglasa u postupku imenovanja pročelnika Jedinstvenog upravnog odjela Općine Ernestinovo podnosi općinskoj načelnici

**IZVJEŠĆE O**

**PROVEDENOM POSTUPKU OGLASA**

**ZA IMENOVANJE PROČELNIKA (zamjena na određeno vrijeme)**

**S RANG-LISTOM KANDIDATA**

1. Općinska načelnica Općine Ernestinovo donijela je Odluku o raspisivanju oglasa i imenovanju Povjerenstva za provedbu oglasa, KLASA: 112-03/22-01/1, URBROJ: 2158-19-02-22-9 od 8. ožujka 2022.
2. Oglas je objavljen na službenim mrežnim stranicama Općine Ernestinovo: [www.ernestinovo.hr](http://www.ernestinovo.hr), na oglasnoj ploči Općine Ernestinovo, Vladimira Nazora 64, Ernestinovo te na službenim stranicama Hrvatskog zavoda za zapošljavanje. Posljednji dan za podnošenje prijava na oglas je bio 17. ožujka 2022. Na službenoj mrežnoj stranici objavljeni su podaci propisani u članku 19. Zakona o službenicima i namještenicima u lokalnoj i područnoj (regionalnoj) samoupravi.
3. Na oglas za imenovanje pročelnika pristigle su ukupno četiri (4) prijave.
4. Povjerenstvo je utvrdilo da su pristigle tri (3) pravodobne i potpune prijave te sastavilo listu kandidata, koji ispunjavaju formalne uvjete iz oglasa i koji su time ostvarili pravo na pristup prethodnoj provjeri znanja i sposobnosti kandidata:

1. Damir Čavajda

2. Denis Cvetković

3. Helga Pejić-Džoja

Dana 28. ožujka 2022., putem službene mrežne stranice: [www.ernestinovo.hr](http://www.ernestinovo.hr) i oglasne ploče Općine Ernestinovo, navedeni kandidati pozvani su na pisano testiranje i provjeru sposobnosti.

1. Povjerenstvo je utvrdilo da Sanja Juroš ne ispunjava formalne uvjete oglasa te joj je dana 18. ožujka 2022. upućena obavijest da se ne smatra kandidatom prijavljenim na oglas, a sve u skladu s člankom 21. Zakona o službenicima i namještenicima u lokalnoj i područnoj (regionalnoj) samoupravi.
2. Pisano testiranje održano je 5. travnja 2022. u vijećnici Općine Ernestinovo. Kandidatkinja Helga Pejić-Džoja nije pristupila prethodnoj provjeri znanja, te se sukladno članku 22. stavku 2. Zakona o službenicima i namještenicima u lokalnoj i područnoj (regionalnoj) samoupravi smatra da je ista povukla svoju prijavu na oglas. Ostali kandidati su pristupili pisanom testiranju znanja.

Ostvareni rezultati:

1. Damir Čavajda 7 bodova

2. Denis Cvetković 6 bodova

1. Dana 11. travnja 2022. proveden je intervju s kandidatima.
2. U skladu sa člankom 22. i 23. Zakona o službenicima i namještenicima u lokalnoj i područnoj (regionalnoj) samoupravi, Povjerenstvo utvrđuje slijedeću:

**RANG-LISTU KANDIDATA PREMA UKUPNOM BROJU OSTVARENIH BODOVA**

|  |  |  |  |  |
| --- | --- | --- | --- | --- |
| R.b. | Ime i prezime kandidata | Pisano testiranje | Intervju | Ukupan broj bodova |
| 1. | Denis Cvetković | 6 | 8 | 14 |
| 2. | Damir Čavajda | 7 | 6 | 13 |

1. Slijedom naprijed navedenog, **Povjerenstvo predlaže općinskoj načelnici donijeti rješenje o imenovanju pročelnika Jedinstvenog upravnog odjela, kojim se Denis Cvetković imenuje pročelnikom na određeno vrijeme, do povratka odsutne službenice.** Prije donošenja rješenja o imenovanju, izabrani kandidat dužan je dostaviti dokaz o zdravstvenoj sposobnosti za obavljanje poslova radnog mjesta na koje se prima, izdan od ovlaštenog specijalista medicine rada.
2. Rješenje o imenovanju pročelnika obvezno se ima dostaviti svim kandidatima prijavljenim na oglas (osim osobi koja se ne smatra kandidatom).

*Povjerenstvo za provedbu oglasa*